
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α

    Από το πρακτικό της υπ’ αριθ. 25ς (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.   423/2012

ΘΕΜΑ: Συμπλήρωση της με αριθ. 230/27-6-2012 απόφασης του Δ.Σ. – Καθορισμός ειδικοτήτων για την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου για την κάλυψη αναγκών ανταποδοτικών υπηρεσιών (υπηρεσία καθαριότητας) έτους 2012
    Στον Πύργο και στο Δημοτικό Κατάστημα σήμερα στις 4                                                                  του μηνός Δεκεμβρίου, του έτους 2012, ημέρα Τρίτη και ώρα 18.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 52329/30-11-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Ανδρικόπουλος Φώτιος, 14. Αργυρόπουλος Ιωάννης του Παναγιώτη, 15. Μποσμής Κων/νος, 16. Ρωμαίος Στέφανος, 17. Λιατσής Γαβριήλ – Επικεφαλής της Μείζονος Μειοψηφίας, 18. Δημόπουλος Φώτιος, 19. Ανδριόλας Γεώργιος, 20. Κουρμπανάς Γεώργιος, 21. Λιατσής Δημήτριος, 22. Γεράνιος Κων/νος, 23. Αγγελακοπούλου Ανδριάνα, 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25. Καραμπέτσος Αθανάσιος, 26. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 27. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία, 2. Φραγκαντώνης Παναγιώτης, 3. Μπίρμπας Κων/νος, 4. Ανδρικόπουλος Ανδρέας, 5. Αντωνέλος Δημήτριος, 6. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του δημοτικού συμβουλίου το 2ο θέμα της ημερήσιας διάταξης με τίτλο: «Συμπλήρωση της με αριθ. 230/27-6-2012 απόφασης του Δ.Σ. – Καθορισμός ειδικοτήτων για την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου για την κάλυψη αναγκών ανταποδοτικών υπηρεσιών (υπηρεσία καθαριότητας) έτους 2012» και παραχώρησε το λόγο στον Αντιδήμαρχο κ. Αντώνη Καράμπελα ο οποίος εισηγούμενος το θέμα ανέφερε:

Σύμφωνα με την ΚΥΑ 23672/13-06-2013 των Υπουργών Εσωτερικών, Διοικητικής Μεταρρύθμισης και Ηλεκτρονικής Διακυβέρνησης και Οικονομικών και το υπ’ αριθ. 23847/14-06-2012 έγγραφο του Υπουργείου Εσωτερικών εγκρίθηκε η απασχόληση είκοσι (20) ατόμων, με σχέση εργασίας Ι.Δ.Ο.Χ. σε υπηρεσίες ανταποδοτικού χαρακτήρα του Δήμου Πύργου. Στο ίδιο έγγραφο επίσης αναφέρεται ότι το Δημοτικό Συμβούλιο, κατά την πάγια διαδικασία, θα πρέπει να καθορίσει τις ειδικότητες κατά προτεραιότητα σε αντιστοιχία  με την 52/2012 απόφασή του με θέμα: « Προγραμματισμός προσλήψεων προσωπικού με σύμβαση εργασίας ιδιωτικού δικαίου ορισμένου χρόνου, για την κάλυψη αναγκών ανταποδοτικών υπηρεσιών έτους 2012.
Όμως γνωρίζετε ότι με την 240/11 απόφαση του Δημοτικού Συμβουλίου εγκρίθηκε η συμμετοχή του Δήμου μας στο πρόγραμμα «Δημιουργία θέσεων απασχόλησης σε τοπικό επίπεδο μέσο προγραμμάτων κοινωφελούς χαρακτήρα» το οποίο προκηρύχθηκε στο πλαίσιο του Επιχειρησιακού Προγράμματος «Ανάπτυξη του Ανθρωπίνου Δυναμικού 2007-2013» του ΕΣΠΑ 2007- 2013.

Η διαδικασία  προχώρησε, προσλήφθηκαν εργαζόμενοι στο πρόγραμμα αυτό των οποίων οι πεντάμηνες συμβάσεις λήγουν τον Ιανουάριο του 2013. Παράλληλα με την 230/27-06-2012 απόφασή μας καθορίσαμε, από τις αρχικά εγκριθείσες (20) θέσεις προσωπικού με σύμβαση εργασίας ιδιωτικού δικαίου ορισμένου χρόνου για την κάλυψη ανταποδοτικών υπηρεσιών τις δύο (2) θέσεις ειδικοτήτων ΔΕ χειριστών μηχανημάτων έργων (φορτωτή) και ΥΕ βοηθού υδραυλικού.
Επειδή: 

α) οι συμβάσεις των εργαζομένων στο πρόγραμμα κοινωφελούς εργασίας και ειδικότερα των απασχολούμενων στην υπηρεσία  καθαριότητας λήγουν τον Ιανουάριο του 2013.

β) το υπηρετών μόνιμο προσωπικό του Δήμου μας δεν καλύπτει τις ανάγκες για την αποκομιδή των απορριμμάτων.
γ) υπάρχει η ανάγκη της κάλυψης των αναγκών της υπηρεσίας καθαριότητας με την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου ( οκτώ (8) μηνών ) προκειμένου να αντιμετωπιστούν βασικές ανάγκες του Δήμου μας και ιδίως της προστασίας της Δημόσιας Υγείας.

Προτείνεται όπως το Δ.Σ. με απόφασή του καθορίζει τις ειδικότητες πρόσληψης προσωπικού με σχέση εργασίας ιδιωτικού δικαίου, ορισμένου χρόνου (8 μηνών) ανταποδοτικού χαρακτήρα για (18) θέσεις ως εξής: 

	     ΑΡ. ΘΕΣΕΩΝ


	     ΕΙΔΙΚΟΤΗΤΑ
	 ΔΙΑΡΚΕΙΑ                      ΣΥΜΒΑΣΗΣ

	              5
	 ΔΕ ΟΔΗΓΩΝ ΑΠΟΡ/ΡΩΝ ΦΟΡΤΗΓΩΝ
	   8 ΜΗΝΕΣ

	             13

	ΥΕ ΕΡΓΑΤΩΝ (ΤΡΙΩΝ)           ΚΑΘΑΡΙΟΤΗΤΑΣ
	   8 ΜΗΝΕΣ


Κατόπιν των ανωτέρω ο Πρόεδρος κάλεσε το Σώμα ν’ αποφασίσει επί της εισήγησης του Αντιδημάρχου.

Το Δημοτικό Συμβούλιο Πύργου,

λαμβάνοντας υπόψη του:

· την ΚΥΑ 23672/13-06-2012 των Υπουργών Εσωτερικών, Διοικητικής Μεταρρύθμισης και Ηλεκτρονικής Διακυβέρνησης και Οικονομικών 
· την αριθ. 52/2012 απόφαση του Δ.Σ με θέμα: «Προγραμματισμός προσλήψεων  προσωπικού με σύμβαση εργασίας ιδιωτικού δικαίου ορισμένου χρόνου, για την κάλυψη αναγκών ανταποδοτικών υπηρεσιών έτους 2012» .
· το υπ’ αριθ. 23847/14-06-2012 έγγραφο του Υπουργείου Εσωτερικών  με το οποίο εγκρίθηκε η απασχόληση είκοσι (20) ατόμων, με σχέση εργασίας Ι.Δ.Ο.Χ. σε υπηρεσίες ανταποδοτικού χαρακτήρα του Δήμου Πύργου
· την υπ’ αριθ. 230/27-6-12 απόφαση του Δ.Σ [Καθορισμός ειδικοτήτων για την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου, για την κάλυψη αναγκών ανταποδοτικών υπηρεσιών έτους 2012 ]
· την υπ’ αριθ. 53019/12 βεβαίωση της Δ/νσης Οικονομικών Υπηρεσιών του δήμου και τις αποφάσεις ανάληψης των δαπανών,
· την εισήγηση Αντιδημάρχου κ. Αντώνη Καράμπελα, μετά από διαλογική συζήτηση,
ομόφωνα α π ο φ α σ ί ζ ε ι:
Συμπληρώνει την με αριθ. 230/27-6-2012 απόφαση του Δ.Σ. – «Καθορισμός ειδικοτήτων για την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου για την κάλυψη αναγκών ανταποδοτικών υπηρεσιών (υπηρεσία καθαριότητας)»  καθορίζοντας τις ειδικότητες πρόσληψης προσωπικού με σχέση εργασίας ιδιωτικού δικαίου, ορισμένου χρόνου (8 μηνών) ανταποδοτικού χαρακτήρα έτους 2012, για τις υπόλοιπες 18 θέσεις, που είχαν εγκριθεί με το υπ’ αριθ. 23847/14-06-2012 έγγραφο του Υπουργείου Εσωτερικών,  ως εξής:  
	     ΑΡ. ΘΕΣΕΩΝ


	     ΕΙΔΙΚΟΤΗΤΑ
	 ΔΙΑΡΚΕΙΑ                      ΣΥΜΒΑΣΗΣ

	              5
	 ΔΕ ΟΔΗΓΩΝ ΑΠΟΡ/ΡΩΝ ΦΟΡΤΗΓΩΝ
	   8 ΜΗΝΕΣ

	             13


	            ΥΕ ΕΡΓΑΤΩΝ (ΤΡΙΩΝ)   
                 ΚΑΘΑΡΙΟΤΗΤΑΣ
	   8 ΜΗΝΕΣ


- Η πρόσληψη του ανωτέρω προσωπικού κρίνεται απολύτως αναγκαία και  επιβεβλημένη διότι:

α) οι συμβάσεις των εργαζομένων στο πρόγραμμα κοινωφελούς εργασίας και ειδικότερα των απασχολούμενων στην υπηρεσία  καθαριότητας λήγουν τον Ιανουάριο του 2013.

β) το μόνιμο προσωπικό που υπηρετεί στο Δήμο μας δεν καλύπτει τις ανάγκες για την αποκομιδή των απορριμμάτων.

γ) υπάρχει η ανάγκη της κάλυψης των αναγκών της υπηρεσίας καθαριότητας με την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου ((8) μηνών ) προκειμένου να αντιμετωπιστούν βασικές ανάγκες του Δήμου μας και ιδίως της προστασίας της Δημόσιας Υγείας.

· Στον προϋπολογισμό του Δήμου οικ. έτους 2012, έχουν προβλεφθεί οι κάτωθι πιστώσεις:

· Α. Πίστωση με Κ.Α εξόδου: 20.6041.01 με τίτλο «Τακτικές αποδοχές έκτακτου προσωπικού περιλαμβάνονται βασικός μισθός, δώρα εορτών, γενικά και ειδικά τακτικά επιδόματα» ποσού 405.000,00€  και
· Β. Πίστωση με Κ.Α 20.6054 με τίτλο: «Εργοδοτικές εισφορές έκτακτου προσωπικού (ΙΚΑ)» ποσού 111.000,00€ [υπ’ αριθ. 53019/12 βεβαίωση της Δ/νσης Οικ. Υπηρεσιών του δήμου]
Οι δημοτικοί σύμβουλοι κ.κ Ι. Παναγόπουλος, Γ. Θεοδωρέλος – Χαρίτος, Δ. Τζουανόπουλος, Ι. Αργυρόπουλος του Παναγιώτη, Γ. Λιατσής, Φ. Δημόπουλος, Γ. Κουρμπανάς, Β. Σεϊντής, Κ.Γεράνιος, Ι. Σεφερλής και Π. Σκαρτσιάρης, κατά την ψηφοφορία του θέματος βρέθηκαν απόντες.
Η παρούσα απόφαση έλαβε αύξοντα αριθμό 423/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 5  – 12 - 2012
Ο ΔΗΜΑΡΧΟΣ

ΜΕΔ

